ร้าน Chill Berry Cafe ยอดพิมาน อยู่ติดกับร้าน Hokkaido Milk เลยค่ะ เป็นร้านที่ใช้ที่นั่งร่วมกันค่ะ ในตู้เค้กมีเค้กรสชาติชาเขียว รสส้ม รสอัลมอนด์คาราเมล รสมะพร้าวอ่อน (ชิ้นสุดท้าย) และรสไวท์แอนด์ดาร์กช๊อกโกแลต (ชิ้นสุดท้ายเหมือนเค้กมะพร้าวอ่อน) 

- เค้กมะพร้าวอ่อน ชิ้นละ 85 บาท เสริฟมาในถาดไม้วงกลมน่ารักมากๆ เนื้อเค้กนุ่มมากสลับชั้นกับเนื้อมะพร้าวอ่อน หอมกลิ่นมะพร้าวอ่อนดีค่ะ ไม่หวานจัด อร่อยใช้ได้เลยค่ะ

- ชาเขียวออแกนิคปั่น แก้วละ 105 บาท รสชาติมันแปร่งๆ ไปค่ะเหมือนชาเขียวแบบดีท๊อกซ์ ไม่หวานออกมันๆ นิดๆ ไม่ออกรสชาติชาเขียวแบบทำให้ฝาดคอเลย รสชาติมันบอกไม่ถูกว่าเหมือนอะไร แต่เหมือนทานชาสมุนไพรปั่นประมาณนั้น 555

- ซื้อเค้กชาเขียว ชิ้นละ 95 บาท เค้กส้ม ชิ้นละ 85 บาท เค้กอัลมอนด์คาราเมล ชิ้นละ 95 บาท และเค้กไวท์แอนด์ดาร์กช๊อก ชิ่นละ 95 บาท กลับบ้านมาด้วยค่ะ หน้าตาน่าทานทั้งนั้นเลย แอบชิมอัลมอนด์คาราเมลกับชาเขียว เนื้อเค้กนุ่มมากๆ รสชาติไม่หวานจัดได้กลิ่นคาราเมลในเนื้อเค้กเลยค่ะ เช่นเดียวกับชาเขียวกลิ่นชาเขียวหอมทั้งในเนื้อเค้กและหน้าด้านบนที่คล้ายๆ กับพุดดิ้งหรือเค้กหน้านิ่มเลยค่ะ เค้กร้านนี้อร่อยถูกใจ ราคาก็โอเครับได้เลยค่ะ

สรุป ร้านบรรยากาศเริ่ด เบเกอรี่อร่อย เครื่องดื่มยังไม่ค่อยถูกใจ พนักงานบริการดี ไวไฟก็ฟรี นั่งชิม ชิว ได้เพลินๆ ดีค่ะ